Izziņa par atzinumos sniegtajiem iebildumiem par Ministru kabineta noteikumu projektu “Noteikumi par paziņojumā par fiziskajai personai izmaksātajām summām iekļaujamo informāciju”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija  |
|  | Latvijas Darba devēju konfederācija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1.  | Noteikumu projekta 1.1.apakšpunkts, grozāmo noteikumu 1. un 2.pielikums.1.1. izteikt 5. punktu šādā redakcijā: “5. Šo noteikumu 1.2. apakšpunktā minēto paziņojumu iesniedz Valsts ieņēmumu dienestā:5.1. ienākumu izmaksātājs par Latvijas rezidentam izmaksātajām summām;5.2. ienākumu saņēmējs – fiziskā persona, kura patstāvīgi aprēķina algas nodokli saskaņā ar likuma “Par iedzīvotāju ienākuma nodokli” 4. panta pirmās daļas 4. vai 5. punktu.”. | **Tieslietu ministrija**Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 3.2. apakšpunktu normatīvajā aktā neietver normas, kas dublē augstāka vai tāda paša juridiska spēka tiesību normās ietverto regulējumu. Ievērojot minēto, vēršam uzmanību, ka projekta 1.1. apakšpunktā paredzētais, kā arī grozāmo noteikumu 2. un 4. punktā paredzētais šķietami dublē to, kas ir noteikts likumā "Par iedzīvotāju ienākuma nodokli" (turpmāk – IIN likums). Proti, IIN likumā jau ir noteikts, kam un kādā gadījumā jāsniedz paziņojums par izmaksātajām summām ienākuma saņēmējam un Valsts ieņēmumu dienestam (skat., piemēram, IIN likuma 17. panta sesto un septīto daļu, 7.3un 9.1daļu, vienpadsmitās daļas 2. punktu, 11.5, 11.6 un 11.7daļu). Vienlaikus MK noteikumu Nr. 108 2.3. apakšpunkts paredz, ka normatīvā akta projektu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. Tomēr IIN likumā, projektā un grozāmajos noteikumos vieni un tie paši termini lietoti atšķirīgās nozīmēs. Proti, grozāmo noteikumu 1.1. un 1.2. apakšpunkts izšķir:– "paziņojumu par fiziskai personai izmaksātajām summām", kas noteikts grozāmo noteikumu 1. pielikumā (turpmāk – 1. pielikums), un– "paziņojumu par fiziskajām personām izmaksātajām summām" (kopsavilkumu), kas noteikts grozāmo noteikumu 2. pielikumā (turpmāk – 2. pielikums).No grozāmo noteikumu 2. punkta izriet, ka 1. pielikumā paredzēto paziņojumu izsniedz ienākuma saņēmējam, savukārt 2. pielikumā paredzēto paziņojumu iesniedz Valsts ieņēmumu dienestam (grozāmo noteikumu 5. punkts un projekta 1.1. apakšpunkts). Bet no IIN likuma normām izriet, ka paziņojumu par fiziskai personai izmaksātajām summām (proti, varētu prezumēt, ka 1. pielikumā paredzēto paziņojumu) izsniedz ne tikai ienākuma saņēmējam, bet arī iesniedz Valsts ieņēmumu dienestam (skat., piemēram, IIN likuma 17. panta sesto un septīto daļu, 9.1daļu spēkā esošajā redakcijā). Savukārt no IIN likuma 17. panta 9.1daļas redakcijas, kas stāsies spēkā 2021. gada 1. janvārī, izriet, ka nodokļu maksātājam – fiziskai personai, kura saskaņā ar IIN likuma 4. panta pirmās daļas 4. un 5. punktu patstāvīgi aprēķina un budžetā iemaksā algas nodokli, ir jāiesniedz Valsts ieņēmumu dienestā paziņojums par fiziskajām personām izmaksātajām summām. Kaut arī šāds regulējums būs atbilstošs tam, kas saskaņā ar projekta 1.1. apakšpunktā paredzēto grozījumu būs noteikts grozāmo noteikumu 5.2. apakšpunktā, fiziskai personai tas var radīt neizpratni, jo pēc būtības tai ir jāpaziņo Valsts ieņēmumu dienestam tikai par sevi (tātad pēc loģikas būtu aizpildāms 1. pielikumā paredzētais paziņojums).Ņemot vērā minēto, kā arī to, ka grozāmajos noteikumos 1. un 2. pielikums atšķiras faktiski tikai ar personu skaitu, par kurām paziņojums tiek sagatavots (vienu vai vairākām), kā arī sniedzamās informācijas izkārtojumu, nav saprotama lietderība saglabāt divas atsevišķas veidlapas paziņojumiem par izmaksātajām summām.Vienlaikus vēršam uzmanību, ka Valsts ieņēmumu dienesta Elektroniskās deklarēšanas sistēmā (turpmāk – EDS sistēma) pieejamā forma paziņojumam par fiziskai personai izmaksātajām summām atšķiras no tās, kas ir apstiprināta grozāmo noteikumu 1. pielikumā, kā arī nesakrīt ar to, kas apstiprināta grozāmo noteikumu 2. pielikumā. Tādējādi nav saprotams, ar kādu mērķi grozāmo noteikumu pielikumos ir nepieciešams noteikt paziņojuma par fiziskai personai (fiziskajām personām) izmaksātajām summām veidlapu paraugus (formas).Ievērojot minēto un pamatojoties uz Valsts pārvaldes iekārtas likuma 10. panta sesto un desmito daļu, ierosinām pārskatīt lietderību apstiprināt Ministru kabineta noteikumos paziņojumu par fiziskajai personai (fiziskajām personām) izmaksātajām summām. Tieslietu ministrijas ieskatā ārējā normatīvajā aktā varētu noteikt tikai to informāciju, kura ir jāiekļauj paziņojumā par izmaksātajām summām, nenosakot paziņojuma formu (veidlapu). Pārskatot regulējuma lietderību, lūdzam konsultēties ar darba devēju un darba ņēmēju intereses pārstāvošām nevalstiskajām organizācijām, lai rastu ietekmētajām sabiedrības grupām viegli saprotamu un ērtu risinājumu. | **Ņemts vērā.** Izstrādāts jauns Ministru kabineta noteikumu projekts, kurā:– netiek dublētas likumā “Par iedzīvotāju ienākuma nodokli” noteiktās normas;­– tiek lietota vienveidīga un standartizēta vārdiskā izteiksmes attiecībā uz paziņojuma nosaukumu – “paziņojums par fiziskajai personai izmaksātajām summām” (atbilstoši likumā “Par iedzīvotāju ienākuma nodokli” lietotajam, izņemot attiecībā uz likuma “Par iedzīvotāju ienākuma nodokli” 17. panta 9.1daļas redakcijā, kas stājās spēkā 2021. gada 1. janvārī, lietoto nosaukumu, kas būtu precizējams, lai nodrošinātu vienveidīgas un standartizētas vārdiskās izteiksmes visā likumā “Par iedzīvotāju ienākuma nodokli”);­– netiek apstiprinātas veidlapu formas, bet tiek noteikta tikai paziņojumā par fiziskajai personai izmaksātajām summām ietveramā informācija.Izstrādātais noteikumu projekts saskaņots ar Latvijas Darba devēju konfederācijai bez iebildumiem un priekšlikumiem. | Skatīt izstrādāto Ministru kabineta noteikumu projektu. |
| 2.  | Noteikumu projekta 1.2. un 1.5.apakšpunkts.1.2. papildināt 1. pielikuma tabulu “1.\*Ienākuma veida kodi” 1.punktu šādā redakcijā:“1. Darba alga 2001”.1.5. papildināt 2. pielikuma tabulu “1.\*Ienākuma veida kodi” 1. punktu šādā redakcijā:“1. Darba alga 2001”. | No anotācijā skaidrotā var saprast, ka projekta mērķis nav atteikties no darba algas koda 1001, bet gan ieviest papildu kodu 2001. Ievērojot minēto, projekta 1.2. un 1.5. apakšpunkts būtu precizējams, paredzot izteikt 1. un 2. pielikuma 1. piezīmes 1. punktu jaunā redakcijā, norādot tajā abus kodus. | **Ņemts vērā,** tomēr tā kā no jauna izstrādātajā Ministru kabineta noteikumu projektā nav paredzēts apstiprināt veidlapu, tad tajā netiek ietverti arī ienākuma veida kodi. No jauna izstrādātajā Ministru kabineta noteikumu projektā noteikts, ka Valsts ieņēmumu dienests publicē ienākumu veidu sarakstu Valsts ieņēmumu dienesta publiskajā tīmekļa vietnē. Šajā veidu sarakstā tiks paredzēts tikai darba algas kods 1001, jo ienākuma veida kodam 2001 (iekšzemes darba ņēmējam pie darba devēja – ārvalstnieka) rasts cits risinājums paziņojuma iesniegšanai. | Tiks paredzēts Valsts ieņēmumu dienesta publicētajā ienākumu veidu kodu sarakstā. |
| 3. | Noteikumu projekta 2.punkts.2. Noteikumu 1.2. un 1.5. apakšpunkts stājas spēkā 2021. gada 1. janvārī. | Vēršam uzmanību, ka jau šobrīd saskaņā ar IIN likuma 4. panta pirmās daļas 4. un 5. punktu fiziskai personai noteiktos gadījumos ir tiesības pašai aprēķināt un iemaksāt valsts budžetā algas nodokli. Ievērojot minēto, nav saprotams, kāpēc projekta 2. punkts paredz projekta 1.2. un 1.5. apakšpunktā paredzēto grozījumu spēkā stāšanos tikai 2021. gada 1. janvārī. Ievērojot minēto, lūdzam svītrot projekta 2. punktu vai anotācijas I sadaļas 2. punktā skaidrot projekta 2. punkta nepieciešamību. | **Ņemts vērā.** No jauna izstrādātajā Ministru kabineta noteikumu projektā ir noteikts vienots spēkā stāšanās un piemērošanas termiņš. | 4. Noteikumus piemēro paziņojumiem, kas sniedzami no 2022.gada 1.janvāra par pilnu 2021.gada gadu un turpmākajiem taksācijas periodiem.5. Noteikumi stājas spēkā 2022.gada 1.janvārī |
| 4. | 1.4. papildināt 1. pielikuma tabulu “1.\*Ienākuma veida kodi” ar 58. punktu šādā redakcijā:“58. Simtgades loterijas laimests, ko izmaksā VAS Latvijas Loto 3061”. | Vēršam uzmanību, ka no projekta anotācijā sniegtā skaidrojuma nav saprotams, kādēļ ir nepieciešams ieviest atsevišķu kodu ienākumiem no Simtgades loterijas laimesta. Tā kā saskaņā ar anotācijā sniegto informāciju gan Čeku loterijas laimestam, gan Simtgades loterijas laimestam nav ierobežojuma neapliekamam ienākumam, Tieslietu ministrijas ieskatā ienākumus no abām šīm loterijām būtu iespējams apvienot zem viena koda. Ievērojot minēto, ierosinām pārskatīt projekta 1.4. apakšpunktā paredzēto grozījumu.Vienlaikus ierosinām izvērtēt, vai tik detalizēts ienākumu uzskaitījums, kāds jau šobrīd ir paredzēts grozāmo noteikumu 1. un 2. pielikumā, tiešām ir nepieciešams IIN likuma izpildes nodrošināšanai. Jāņem vērā, ka regulējumam, kuru Ministru kabinets izstrādā, pamatojoties uz likumu, ir jāsasniedz tāds pats mērķis, kādu likumdevējs vēlējies sasniegt, pieņemot minēto likumu.[[1]](#footnote-1) No IIN likuma 38. panta otrās daļas, pamatojoties uz kuru izstrādāts projekts, izriet, ka pilnvarojums Ministru kabinetam noteikt informatīvo deklarāciju (tai skaitā paziņojumu) veidlapu formas ir noteikts ar mērķi nodrošināt šā likuma izpildi. Tādēļ aicinām izvērtēt, kuru IIN likuma normu izpildes nodrošināšanai tiek iesniegti grozāmo noteikumu 1. un 2. pielikumā uzskaitītie fizisko personu dati tik detalizētā ienākumu veidu šķērsgriezumā. Piemēram, nav saprotams, kādēļ ir nepieciešams uzskaitīt atsevišķi ienākumus no nekustamā īpašuma izmantošanas un ienākumus no kustamā īpašuma izmantošanas. Tādēļ, pamatojoties uz Valsts pārvaldes iekārtas likuma 10. panta desmito daļu, ierosinām pārskatīt grozāmo noteikumu 1. un 2. pielikumā paredzēto ienākumu veidu detalizācijas pakāpi. | **Ņemts vērā.** Valsts ieņēmumu dienests publicētajā ienākumu veidu un to kodu sarakstā tiks apvienots ienākumu no Čeku loterijas laimestiem un Simtgades loterijas laimestiem. Tiks pārskatīti arī citi ienākumu veidu kodi. Tomēr būtu jāņem vērā tas, ka paziņojumos sniegto informāciju Valsts ieņēmumu dienests atspoguļo gada ienākumu deklarācijas sagatavē, norādot konkrēto ienākumu atbilstošajā pielikumā, tādējādi nodrošinot, ka konkrētajam ienākumu veidam tiek piemērota atbilstošā likme, kā arī atvieglojumi, attaisnotie izdevumi un diferencētais gada neapliekamais minimums atbilstoši likuma “Par iedzīvotāju ienākuma nodokli” normām. Tādējādi ir nepieciešams pēc iespējas precīzāka informācija par konkrēto ienākumu un apvienot ir iespējams tikai tādus ienākumus, kam piemērojama analoga iedzīvotāju ienākuma nodokļa aprēķināšanas kārtība. | Tiks paredzēts Valsts ieņēmumu dienesta publicētajā ienākumu veidu kodu sarakstā. |
| 5. |  | Vēršam uzmanību, ka grozāmo noteikumu 1. un 2. pielikuma 1. piezīmē ietvertajā uzskaitījumā ar ienākumu veidiem un to kodiem ir samērā grūti orientēties, jo tas ir ļoti detalizēts (jau šobrīd satur 57 iespējamos ienākumu veidus, turklāt vienam ienākuma veidam var būt arī vairāki kodi). Izvēlēties pareizo kodu ir vēl grūtāk EDS sistēmā. Proti, aizpildot paziņojumu par fiziskai personai izmaksātajām summām, ienākumu veidi tur ir sakārtoti kodu augošā secībā vienā izvēlnē, kurā vienam un tam pašam ienākumu aprakstam atbilst vairāki kodi (piemēram, "1008 – Ienākumi no uzņēmuma līguma", "2008 – Ienākumi no uzņēmuma līguma"). Savukārt ienākumu veidam "Ienākumi no kokmateriālu un augoša meža atsavināšanas" EDS sistēmā atbilst pat veseli 3 kodi – 1010, 2010 un 3010. Turklāt EDS sistēmā, aizpildot paziņojumu par fiziskai personai izmaksātajām summām, izvēlnē ir pieejami arī tādi ienākumu kodi, kuri nav šobrīd paredzēti grozāmajos noteikumos (piemēram, kods 2019 un 3019, kas atbilst ienākumu veidam "Procenti", kaut arī grozāmajos noteikumos ienākumu veidam "Procenti" atbilst tikai kods 1019).Ievērojot minēto un pamatojoties uz Valsts pārvaldes iekārtas likuma 10. panta sesto daļu, ierosinām pārskatīt grozāmajos noteikumos paredzēto kārtību paziņojumu izpildei par fiziskai personai (fiziskajām personām) izmaksātajām summām, nodrošinot ietekmētajām sabiedrības grupām viegli saprotamu un ērtu risinājumu. Pārskatot pastāvošo kārtību, lūdzam konsultēties ar darba devēju un darba ņēmēju intereses pārstāvošām nevalstiskajām organizācijām. | **Ņemts vērā.** Ir plānots uzlabot Elektroniskās deklarēšanas sistēmas funkcionalitāti un ienākumu veidu uzskaitījumu, saskaņojot to ar Latvijas Darba devēju konfederāciju. Vienlaikus informējam, ka jau šobrīd, brīdī, kad EDS izvēlas ienākumu gūšanas periodu, netiek piedāvāti ienākumu veidu kodi, kas nav aktuāli konkrētajā periodā. Piemēram, ja sniedz paziņojumu par 2021.gada janvāri (mēnesi), tad netiek piedāvāti ienākuma veidi ar kodiem 20.., 30.. vai 40…, jo šīs ienākumu veidu grupas ir sniedzamas tikai par gadu. Savukārt, piemēram, 2021.gadā netiek piedāvāti ienākumu veidi, kas vairs nav aktuāli, piemēram, kods 2019 un 3019. | Tiks paredzēts Valsts ieņēmumu dienesta publicētajā ienākumu veidu kodu sarakstā. |
| 6. | Anotācijas II. sadaļas 1.punkts:Iekšzemes darba ņēmēji pie darba devēja – ārvalstu nodokļa maksātāja vai iekšzemes darba ņēmēji, kuru darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem.Simtgades loterijas ienākuma izmaksātājs – VAS “Latvijas Loto”.Anotācijas II. sadaļas 2.punkts:Likuma “Par iedzīvotāju ienākuma nodokli” 17.panta 9.1 daļa *(redakcijā, kas stāsies spēkā 2021.gada 1.janvarī)* paredz iekšzemes darba ņēmējiem pie darba devēja – ārvalstu nodokļa maksātāja vai iekšzemes darba ņēmējiem, kuru darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem, paziņojumu sniegt reizi ceturksnī. Noteikumu projekts paredz šādā gadījumā norādīt citu (jaunu) ienākuma veida kodu. Salīdzinājumā ar esošo situāciju, kad minētais nodokļu maksātājs paziņojumu iesniedz reizi gadā, ar likuma “Par iedzīvotāju ienākuma nodokli” 17.panta 9.1 daļas stāšanos spēkā, pienākums iesniegt paziņojumu būs reizi ceturksnī, tomēr jāņem vērā, ka šāds pienākums tiek noteikts, lai nodrošinātu vienotā konta ieviešanu, kas kopumā ievērojami atvieglos nodokļu maksātājiem nodokļu samaksas procesu.Simtgades loterijas ienākum izmaksātājam paziņojumā turpmāk būs jānorāda cits (jauns) ienākuma veida kods. Minētais nemaina administratīvo slogu ienākumu izmaksātājiem. | Lūdzam precizēt projekta anotācijas II sadaļas 1. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr.19) 20. punkta prasībām, kas paredz, ka anotācijā norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Projekts attiecas arī uz darba devējiem, kuri sniedz informāciju Valsts ieņēmumu dienestam un darba ņēmējam u.tml.Tāpat lūdzam precizēt projekta anotācijas II sadaļas 2. punktu, izvērtējot, vai līdzīgi kā Valsts ieņēmuma dienestam (skat. informāciju anotācijas III sadaļas 6. punktā) arī darba devējiem šo grozījumu rezultātā neradīsies izmaksas, lai pielāgotu savas grāmatvedības informācijas sistēmas. Vienlaikus lūdzam aizpildīt anotācijas II sadaļas 3. punktu, jo šobrīd tas nav aizpildīts vispār. | **Ņemts vērā**, precizēta anotācijas II. sadaļa. | Anotācijas II. sadaļas 1.punkts:Visi ienākumu izmaksātāji, kuriem saskaņā ar likumu “Par iedzīvotāju ienākuma nodokli” ir pienākums iesniegt paziņojumu, kā arī fiziskās personas, par kuru ienākumu izmaksu paziņojums tiek sniegts.Anotācijas II. sadaļas 2.punkts:Noteikumu projekts nemaina šobrīd noteikto paziņojumu iesniegšanas kārtību, veicot ienākumu izmaksu fiziskajām personām. Vienlaikus, tā kā noteikumu projektā netiek apstiprināta paziņojuma veidlapa, kā arī noteikti ienākumu veidu kodi, noteikumu projekts nodrošina normatīvisma mazināšanu, samazinot administratīvo slogu valsts pārvaldē, kas saistīts ar Ministru kabineta noteikumu grozījumu veikšanu.Anotācijas II. Sadaļas 3.punkts:Noteikumu projekts nemaina šobrīd noteikto paziņojumu iesniegšanas kārtību nodokļu maksātājiem. |
| 7. | Anotācijas [VI sadaļas](https://likumi.lv/ta/id/203061#n6) [2. punkt](https://likumi.lv/ta/id/203061#p2)s:Sabiedrības pārstāvji var līdzdarboties, rakstveidā sniedzot viedokļus par noteikumu projektu pēc tā publicēšanas Finanšu ministrijas tīmekļa vietnē. Sabiedrība viedokli par noteikumu projektu var izteikt līdz 16.septembrim.Anotācijas [VI sadaļas](https://likumi.lv/ta/id/203061#n6) [3. punkt](https://likumi.lv/ta/id/203061#p3)s:Iebildumi un priekšlikumi par projektu nav saņemti. | Atbilstoši Valsts pārvaldes iekārtas likuma 10. panta septītajai daļai valsts pārvaldes pienākums ir informēt sabiedrību par savu darbību; tas attiecas it īpaši uz to sabiedrības daļu, kuru tiesības vai tiesiskās intereses īstenotā vai plānotā darbība skar vai var skart. Plānojot sabiedrības līdzdalību, jāizvēlas piemērotākie sabiedrības līdzdalības veidi, veicinot efektīvu, atklātu, ietverošu, savlaicīgu un atbildīgu sabiedrības iesaistīšanos.Instrukcijas Nr. 19 3. punkts noteic, ka anotācijā ietver informāciju par sabiedrības līdzdalību projekta izstrādē un šīs līdzdalības rezultātiem. Projekta izstrādātājs, organizējot sabiedrības līdzdalību projekta izstrādē, ievēro normatīvos aktus par sabiedrības līdzdalību attīstības plānošanas procesā.Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 13. punktam atbildīgā amatpersona sagatavo un nodrošina paziņojuma par līdzdalības procesu publicēšanu institūcijas tīmekļvietnē sadaļā "Sabiedrības līdzdalība". Minēto noteikumu 14. punkts vienlaikus paredz, ka tiešās valsts pārvaldes institūcijas elektroniski sagatavotus paziņojumus par līdzdalības procesu iesniedz arī Valsts kancelejā publicēšanai tās mājaslapā.[[2]](#footnote-2)Ievērojot minēto, Instrukcijas Nr. 19 61. un 62. punkts paredz, ka anotācijas [VI sadaļas](https://likumi.lv/ta/id/203061#n6) [2. punktā](https://likumi.lv/ta/id/203061#p2) ("Sabiedrības līdzdalība projekta izstrādē") norāda:– visus projekta izstrādes procesā izmantotos sabiedrības līdzdalības veidus;– sabiedrības pārstāvjus, ar kuriem notikušas konsultācijas projekta izstrādes procesā;– projekta publicēšanas datumu institūcijas tīmekļvietnē, kā arī tīmekļvietnes adresi (proti, saiti uz paziņojumu).Savukārt anotācijas [VI sadaļas](https://likumi.lv/ta/id/203061#n6) [3. punktā](https://likumi.lv/ta/id/203061#p3) ("Sabiedrības līdzdalības rezultāti") norāda:– sabiedrības pārstāvju atbalsta pakāpi projektam (piemēram, atbalsta, neatbalsta vai daļēji atbalsta);– sabiedrības pārstāvju izteiktos būtiskākos priekšlikumus projekta izstrādes procesā;–  vai un kādā veidā sabiedrības pārstāvju priekšlikumi ir ņemti vērā projekta izstrādes procesā. Ja sabiedrības pārstāvju priekšlikumi nav tikuši ņemti vērā, norāda, kādēļ.Projekta anotācijas VI sadaļā tikai norādīts, ka informācija par projekta izstrādi 2019. gada 2. septembrī publicēta Finanšu ministrijas tīmekļvietnē. Iebildumi un priekšlikumi par projektu nav saņemti.No minētā var spriest, ka mērķtiecīgas konsultācijas ar ienākumu izmaksātāju (darba devēju) un darba ņēmēju pārstāvjiem nav notikušas. Nav arī norādes, ka informācija par projektu ir bijusi pieejama arī Valsts kancelejas tīmekļvietnē.Ņemot vērā norādīto, lūdzam precizēt projekta anotācijas VI sadaļu atbilstoši Instrukcijas Nr. 19 61. un 62. punktam, t.sk. nodrošinot konsultācijas ar ienākumu izmaksātāju (darba devēju) un darba ņēmēju intereses pārstāvošām nevalstiskajām organizācijām par šādu izmaiņu ietekmi uz minētajām sabiedrības mērķgrupām. | **Ņemts vērā.** Precizēta anotācijas VI. Sadaļa. | Anotācijas [VI sadaļas](https://likumi.lv/ta/id/203061#n6) [2. punkt](https://likumi.lv/ta/id/203061#p2)s:Sabiedrības pārstāvji saskaņā ar  [Noteikumi Nr. 970](http://likumi.lv/doc.php?id=197033) 7.4.1 apakšpunktu var sniegt viedokli par projektu tā izstrādes stadijā, kas 2019.gada 2. septembrī publicēts un 2020.gada 2.oktobrī aktualizēts Finanšu ministrijas tīmekļvietnes sadaļā “Sabiedrības līdzdalība” – “Tiesību aktu projekti” –“Nodokļu politika” <https://www.fm.gov.lv/lv/uzzina-par-ministru-kabineta-noteikumu-projektu-grozijumi-ministru-kabineta-2008-gada-25-augusta-noteikumos-nr-677-noteikumi-par-iedzivotaju-ienakuma-nodokla-pazinojumiem> un 2020.gada 2.oktobrī bija publicēts Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://mk.gov.lv/content/ministru-kabineta-diskusiju-dokumenti>.Papildus saskaņošana veikta elektroniski ar Latvijas Darba devēju konfederāciju 2021.gada 28.maijā.Anotācijas [VI sadaļas](https://likumi.lv/ta/id/203061#n6) [3. punkt](https://likumi.lv/ta/id/203061#p2)s:Iebildumi un priekšlikumi par projektu nav saņemti. |
| 8. | Noteikumu projekta 2.4., 2.11. un 3. punkts.2.4. ienākuma, tai skaitā neapliekamā ienākuma, veida kods atbilstoši Valsts ieņēmuma dienesta ienākumu veidu klasifikatoram; 2.11. piemērotā papildu atvieglojuma veida kods un apmērs;3. Valsts ieņēmumu dienests publicē šo noteikumu 2.4. apakšpunktā minēto ienākumu veidu klasifikatoru un 2.11. apakšpunktā minētos papildu atvieglojuma veidu kodus, tā izmaiņas Valsts ieņēmumu dienesta publiskajā tīmekļvietnē ne vēlāk kā 30 dienas pirms likumā “Par iedzīvotāju ienākuma nodokli” noteiktā paziņojuma iesniegšanas termiņa. | Paziņojumu sagatavotājiem un iesniedzējiem EDS, pirmšķietami, būtu nepieciešama tikai metodiska palīdzība ienākumu veidu lakoniskā formulējumā (grāmatvedības ietvaros) kā to noteic (definē) ārējie normatīvie akti par nodokļu piemērošanu. Savukārt paziņojumu iesniedzējiem, kuriem paziņojumus sagatavo grāmatvedības sistēma, svarīga ir datu sakrišana, ko var panāk ar jau lietotajiem ienākumu veidu apzīmējuma kodiem vai kā tamlīdzīgi (neesam pētījuši, kādi ir EDS piedāvātie risinājumi datu nodošanai no sistēmas sistēmā, tāpēc, iespējams, tas risinājums varētu būt specifiskāks tieši informatīvajām sistēmām). Attiecībā uz paziņojumu izsniegšanu pēc personas pieprasījuma, metodiskās palīdzības ietvaros svarīgi būtu jaunajiem darba devējiem (kuriem vēl nav izstrādāta paziņojuma forma) piedāvāt informatīvu paziņojuma veidlapu (šobrīd tāda jau ir izstrādāta, tikai jānodrošina aktualizācija nākotnē), lai nav jātērē resursi tās izveidei.Ja ienākumu veidu klasifikators ir nepieciešams, lai nodrošinātu valsts oficiālo statistiku, tad šādu klasifikāciju nodrošina atbilstoši Statistikas likuma 21.pantā noteiktajam, ka, lai garantētu oficiālās statistikas salīdzināmību un apriti Latvijā, Eiropas Ekonomikas zonā un starptautiskajā līmenī, Ministru kabinets nosaka nacionālās statistiskās klasifikācijas un apstiprina statistisko klasifikāciju sarakstu un nosaka šajā sarakstā iekļauto statistisko klasifikāciju ieviešanas, uzturēšanas un publicēšanas kārtību. Piemēri, Ministru kabineta 2005. gada 27. decembra noteikumi Nr. 1031 "Noteikumi par budžetu izdevumu klasifikāciju atbilstoši ekonomiskajām kategorijām, Ministru kabineta 2017. gada 21. marta noteikumi Nr. 152 "Administratīvo teritoriju un teritoriālo vienību klasifikatora noteikumi".Lūdzam vērtēt minētos aspektus un, ja nepieciešams, precizēt noteikumu projekta 2.4. un 2.11. apakšpunkta regulējumu par "koda" norādīšanu atbilstoši Valsts ieņēmuma dienesta ienākumu klasifikatoram, kā arī anotāciju. Iespējams noteikumu projekta 3. punktā var paredzēt, ka Valsts ieņēmumu dienests izstrādā, aktualizē un publisko normatīvajos aktos paredzēto ar iedzīvotāju ienākumu nodokli apliekamo un neapliekamo ienākumu un atvieglojumu veida sarakstu (ar norādēm uz normatīvajiem aktiem, kur ienākums tieši vai netieši paredzēts (ja iespējams, ar hipersaiti uz Likumi.lv)) un apzīmējuma kodiem (informatīvo sistēmu vajadzībām) (t.sk. ietver tos metodiskās palīdzības materiālos par paziņojumu iesniegšanu (izsniegšanu) (ja tādi ir paredzēti)).Vienlaikus lūdzam vērtēt, vai noteikumu projektā noteiktais informācijas publiskošanas termiņš nav par īsu, ņemot vērā to, ka datus kaut kādā noteiktā griezumā var sniegt tikai tad, ja dati jau sākotnēji uzkrāti attiecīgā griezumā. Jārēķinās, ka būs nepieciešami arī informācijas sistēmu pielāgojumi, t.sk. pašvaldības un valsts informācijas sistēmu, kur sistēmu izmaiņas ārpakalpojuma gadījumā prasa noteiktu laika resursu.Papildus vēršam uzmanību, ka normatīvajos aktos noteiktos ienākumu veidu definīcijas izmanto dažādās ienākumu apmēra apzināšanas veidlapās (sava veida deklarācijās) (tātad arī dažādās pašvaldību un valsts informācijas sistēmās), lai novērtētu konkrētas personas, mājsaimniecības vai ģimenes sociālās palīdzības, sociālo pakalpojumu un citu publisko pakalpojumu (piem., valsts nodrošinātā juridiskā palīdzība) nepieciešamību.  Par šo detalizētāk, jau rakstījām iepriekšējos atzinumos. Šis aspekts projektā risināmo jautājumu skar tikai daļēji. Kā daļējs paraugs ienākumu veidu definīcijām tika ņemts no normatīvi noteiktajiem ienākumu veidiem. Tāpēc tāds metodiskās palīdzības materiāls  būs noderīgs arī šo jautājumu sakārtošanā. | **Ņemts vērā.**  Precizēts gan Noteikumu projekts, gan anotācija. | Noteikumu projekta 2.4., 2.11. un 3. punkts.2.4. ienākuma, tai skaitā neapliekamā ienākuma, veida kods atbilstoši iedzīvotāju ienākuma nodokļa normatīvajos aktos noteiktajiem ienākumu veidiem un to maksāšanas kārtībai;2.11. piemērotā papildu atvieglojuma veida kods un apmērs atbilstoši iedzīvotāju ienākuma nodokļa normatīvajos aktos noteiktajiem papildu atvieglojuma veidiem, apmēriem un to piemērošanas kārtībai;3. Valsts ieņēmumu dienests izstrādā, aktualizē un publisko 2.4. punktā un 2.11. punktā minēto ienākumu un papildu atvieglojuma veidu kodu sarakstu Valsts ieņēmumu dienesta publiskajā tīmekļvietnē ne vēlāk kā 60 dienas pirms iedzīvotāju ienākuma nodokļa normatīvajos aktos noteiktā paziņojuma iesniegšanas termiņa.Skatīt anotācijas I sadaļas 2.punktu. |

Atbildīgā amatpersona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_D.Tarvida

 (paraksts)

Digna Tarvida

Valsts ieņēmumu dienesta

Nodokļu pārvaldes

Fizisko personu nodokļu daļas

Pirmās metodiskās nodaļas

galvenā nodokļu inspektore

tālr.67122286

digna.tarvida@vid.gov.lv

1. Satversmes tiesas 2011. gada 11. janvāra sprieduma lietā Nr. 2010-40-03 secinājumu daļas 9.1. apakšpunkts. [↑](#footnote-ref-1)
2. https://mk.gov.lv/content/ministru-kabineta-diskusiju-dokumenti [↑](#footnote-ref-2)